Beredskabscenter Aalborg modtog fredag klokken 11.06 en melding om brand i et rækkehus på Gertrud Rasks Vej i Aalborg. En emhætte var gået i brand, og ilden fik fat gennem udsugningen og endte med at gå op til taget. - Vi får hurtigt slukket branden, siger vagthavende ved Beredskabscenter Aalborg, Peter Reinau. Beboeren, en ældre kvinde, er bragt på sygehuset til observation for røgforgiftning. Køkkenet er sodskadet, og noget af taget er ødelagt af ilden. Peter Reinau fortæller, at ild meget hurtigt spreder sig, når det blæser så meget, som det gør fredag. - Ilden udvikler sig kolossalt hurtigt i sådan noget vejr, siger han.

Opsummering:
Brand i emhætte udviklede sig.